Problem

საქართველოს შიდა ჩემპიონატზე მაყურებლის დასწრების დაბალი მაჩვენებელი ორი ძირითადი ფაქტორითაა განპირობებული:

1. შიდა ჩემპიონატის, როგორც პროდუქტის დაბალი ხარისხი (არა მხოლოდ ფეხბურთის, არამედ ინფრასტრუქტურის და სხვა კომპონენტების)
2. საქართველოში არ არსებობს ლოკალური საკლუბო გულშემკატკივრობის ტრადიცია და კულტურა, რაც მრავალ საფეხბურთო ქვეყანაში თამაშებზე დასწრების მთავარი მოტივატორია

Insight

მიუხედავად იმისა, რომ საბჭოთა კავშირის დროს საკლუბო ჩემპიონატში მონაწილე კლუბებს (განსაკუთრებით დინამოს) ჰყავდა უამრავი მხარდამჭერი, გულშემატკივრები ერთიანდებოდნენ არა საკლუბო, არამედ ეროვნული მოტივის გარშემო. შესაბამისად, დამოუკიდებლობის მოპოვების შემდეგ ეს მხარდამჭერები ეროვნული ნაკრების გულშემატკივრებად გადაიქცნენ. კლუბები კი მცირერიცხოვანი მხარდამჭერების ამარა დარჩნენ.

ქართველებს უყვართ ფეხბურთი და ხშირ შემთხვევაში გულანთებულები გულშემატკივრობენ სხვადასხვა ევროპულ საფეხბურთო კლუბებს დისტანციურად. მიუხედავად „ვირტუალური“ გულშემატკივრობის მსგავსი გამოცდილებისა, ქართველ ფეხბურთის მოყვარულებს არ აქვთ საკლუბო გულშემატკივრობის რეალური, ლოკალური, ცხოვრებისეული გამოცდილება.

Strategy

საქართველოს ფეხბურთის ფედერაციამ თავის თავზე აიღო პრობლემის პირველი ნაწილის გამოსწორება, ხოლო ჩვენ მთავარ ამოცანად ვისახავთ შევცვალოთ მეორე მოცემულობა - ჩამოვაყალიბოთ ლოკალური კლუბური გულშემატკივრობის კულტურა და ტრადიცია.

კრეატიული გადაწყვეტა

არსებობს ქვეყნები სადაც გულშემატკივრობა რელიგიის დონეზეა აყვანილი.

თავის დროზე ინგლისელებმა მოიგონეს ფეხბურთი და ძალიან მალევე - გულშემატკივრობაც. ინგლისის საკლუბო ფეხბურთი 124 წლისაა, შესაბამისად მიახლოვებით 100 წლით მეტი გამოცდილება აქვთ გულშემატკივრობის საქმეში.

ჩვენ არ შეგვიძლია მათი საუკეთესო ფეხბურთელების ჩამოყვანა, მაგრამ შეგვიძლია ჩამოვიყვანოთ მათი „მეთორმეტე მოთამაშე“.

ქართველი ლოკალური გულშემატკივრების გადასამზადებლად ჩვენ ჩამოგვყავს -

**პროფესიანალი ინგლისელი ფეხბურთის “ხულიგნები“**

თითოეული ქართული გუნდისთვის ჩვენ ჩამოვიყვანთ 20 თავგადაკლულ გულშემატკივარს, რომლებსაც ექნებათ მისია - უგულშემატკივრონ კონკრეტულ ქართულ კლუბს და ჩაუტარონ მასტერ-კლასი ქართველ გულშემატკივრებს.

როგორ:

Facebook

10 მონაწილე გუნდიდან თითოეულს ვუქმნით საკუთარ ფეისბუქ გვერდს, რომლის ქონთენთის შექმნაშიც გვეხმარებიან პროფესიონალი ფანები.

* თითოეული კლუბის თიზერ ვიდეო, სადაც ხულიგნები გაეცნობიან პოტენციურ თანამოაზრეებს და სტადიონებზე დაუნიშნავენ შეხვედრას.
* ყოველი თამაშის წინ პროფესიონალი ფანები იწერენ სამოტივაციო ვიდეოებს, სადაც აქტიურობისკენ მოუწოდებენ ფანებს და სასტიკი დამარცხებით ემუქრებიან მოწინააღმდეგე გუნდს.
* Facebook live-ვიდეოებში ნათლად გამოჩნდება ემოცია, რომელსაც ფანები სტადიონზე შემოიტანენ და ტრიბუნებს გაცილებით უფრო მიმზიდველს გახდის ფეხბურთის მოყვარულთათვის.
* Behind the Scene – გულშემატკივრობა ტრიბუნებზე არ მთავრდება. გულშემატკივრობა ცხოვრების სტილია, რომელსაც გავაპოპულარულებთ ფეისბუქის მეშვეობით.

Outdoor

* Street art - არანაირი უფლება მერიისგან, „ხულიგნები“ ამას არ გვაპატიებენ. ქართული კლუბების ლოგოებით აჭრელდება ქალაქების ქუჩები.
* We will never walk alone - ხმაურიანი მსვლელობები ქუჩებში იქნება კიდევ ერთი აქტივობა რომელიც მიიპყრობს ხალხის ყურადღებას.

Branded Entertainment

* ყოველ მატჩზე, ინგლისელი ფანები აანთებენ ტრიბუნებს, იყვირებენ, იმღერებენ და შექმნიან პატარა სპორტულ დღესასწაულს, რომელიც ქართველ ფანებს აქამდე მხოლოდ ეკრანებზე უნახავთ.
* ფანების მიერ ნამღერი, ხოლო ჩვენს მიერ გაჟღერებული იქნება ქართული საფეხბურთო კლუბების ჰიმნები.
* ყველასთვის ცნობილი იქნება თუ რომელ პაბში იკრიბებიან „ხულიგნები.“ მათთან ერთად ლუდის დალევა და ფეხბურთზე საუბარი საინტერესო გამოცდილება იქნება და მოგვცემს უნიკალურ branded entertainment-ს.

**დამატებით**

ტრადიციული მედია საშუალებები, რომლებიც ისედაც დაინტერესებულნი არიან ფეხბურთის გაშუქებით და თავად ელიან საინტერესო მომენტებს, ვერ დააიგნორებენ, კლუბური გულშემატკივრობის ლოკალურ რევოლუციას, შესაბამისად მივიღებთ საკმაოდ დიდი საერთო ღირებულების earned media-ს.

**რას მივიღებთ**

ქართულ საკლუბო ფეხბურთში გაჩნდება ემოცია.

კლუბური ფეხბურთის გულშემატკივრობა ქართველებს აქამდე მხოლოდ ეკრანის წინ წარმოედგინათ, ახლა კი მიეცემათ მოტივაცია უგულშემატკივრონ კონკრეტულ გუნდს და საკურ თავზე გამოსცადონ, თუ რამდენად fun და exciting შეიძლება იყოს მხარის დაჭერა კლუბისთვის, რომელიც ყველა გაგებით ბევრად უფრო ახლოსაა შენთან.

სტადიონზე 10 კაცი საკმარისია იმისათვის რომ წამოიწყო 90 000-იანი ცოცხალი ტალღა. 200 პროფესიონალი გულშემატკივრისა და ჩვენი გაერთიანება 5 თვით სავსებით საკმარისია იმისთვის, რომ დაიბადოს ემოცია, რომელიც შეძლებს აიყოლიოს 150 000-ადამიანზე მეტი და სული ჩაბეროს ქართულ საკლუბო ფეხბურთს.